Solveig Barstad

Solveig Margrethe Barstad (født 1966) er en norsk journalist og programleder for TV 2.

Hun har hovedfag i statsvitenskap og grunnfag i historie og offentlig rett fra Universitetet i Oslo.

Barstad startet journalistkarrieren i NRK Sogn og Fjordane og som kanalvert i NRK Fjernsynet. I 1995 gikk hun til TV 2. Her var hun programleder og redaksjonsleder i God morgen, Norge! før hun i 2000 tok over som programleder i TV 2 hjelper deg etter Arve Juritzen. Fra våren 2012 har hun også ledet programmet Redd ferien min. 

Hun ble tildelt hedersprisen under utdelingen av Gullruten 2024.

Barstad er datter av Helge Barstad og søster av Hilde Barstad, begge Høyre-politikere. Hun er gift med Høyre-politiker Jan Tore Sanner.

Sammen med søsteren var hun aktiv i Unge Høyre i 1980-årene og deltok på Unge Høyres elitekurs i 1986. 

 Referanser 

 Eksterne lenker 



Kategori:Norske TV-programledere
Kategori:Norske journalister
Kategori:Programledere for TV 2
Kategori:TV 2-journalister
Kategori:Programledere for NRK TV
Kategori:Kanalverter i NRK
Kategori:NRK-journalister
Kategori:Høyre-politikere i Sogn og Fjordane
Kategori:Vinnere av Gullrutens hederspris‎
Kategori:Personer fra Førde kommune